Барање 14-5814/1

* Колку родители се корисници на додаток за трето дете, од 2009 до

2022 година?

* Според етничката припадност, колку родители се корисници на додаток за трето дете? Значи, колку родители се Албанци, колку Македонци и колку од други етникуми?
* Податоците за надоместоци за трето дете можете да ни ги дадете по региони и општини, исто така поделени по етничка припадност во секоја општина?
* Дали имате статистика, колку детските додатоци влијаеле на зголемувањето на наталитетот?

Одговор:

* Ви доставуваме табеларен преглед за број на корисници по години за правото на родителски додаток за дете (трето дете) според национална припадност.

Пред влегувањето во сила на Законот за изменување и дополнување на Законот за заштита на децата (Службен весник на Република Северна Македонија број 104/19) правото на родителски додаток за дете го остваруваа семејства кои не се социјално загрозени, бидејќи истото не беше условено со материјален цензус. Семејство со високи материјални приходи и добра економска состојба и семејство без никаков приход можеа да го остварат ова право.

Имајќи ја во предвид темелната анализа за наталитетот на државата во подолг временски период согласно податоците од Државниот завод за статистика, која покажува намален тренд, преземените мерки во изминатиот период од десетина години не го дадоа очекуваниот резултат со ваквиот начин на остварување на правото на родителски додаток за дете. Имено, со бројот на корисници на правото, се зголемија и трошоците на државата, а целта заради која истото се воведе не беше постигната.

Од таа причина со Законот за изменување и дополнување на Законот за заштита на децата (Службен весник на Република Северна Македонија број 104/19), се изврши праведно насочување на средствата и нивна редистрибуција со воведување и на правото на еднократна парична помош и за второ новородено дете во висина од 20.000,00 денари, продолжување на користење на стекнатото право, како и продолжување на остварување/користење на правото на родителски додаток за дете, за семејство кое е материјално необезбедено. На овој начин се овозможи паричните средства да бидат наменети кон оние граѓани на кои им се најмногу потребни, односно се овозможи поправично остварување на правото на родителски додаток за дете (за трето дете) во зависност од материјалната состојба на семејството, бидејќи целта на социјалната политика е поддршка и заштита на социјално загрозените семејства.

Во прилог Ви доставуваме број на корисници за правото на родителски додаток за дете по етничка припадност, како и број на корисници на правото на родителски додаток за дете по општини.

